
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης 11.871 τ.μ. στην περιοχή 
κοινότητας Λιβαδοχωρίου νήσου Λήμνου, Νομού Λέσβου. ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Αγίων 
Αναργύρων (Ν. Αττικής) και ταυτόχρονης πραγματοποίησης μέ¬ 


ρους αυτής .;. 2 

ΑΠΟΦΑΣΕΙΣ 

Τροποποίηση του ρυμοτομικού" σχεδίου Πόλεως "Αργους στο Ο.Τ. 

Γ. 478 και Γ. 416.. 3 

Τροποποίηση των ρυμοτομικών σχεδίων των οικισμών Ν. Καβάλας 
αναφορικά με τις «Κοινές Αυλές» αυτών. 4 

Τροποποίηση της ΤΠ/ΕΠΑ/11507/7.5.87 απόφασης Νομάρχη 
Σερρών, ως προς την τροποποίηση του ελάχιστου εμβαδού αρ¬ 
τιότητας στον οικισμό Λιθότοπου, Επαρχίας Σερρών και ως προς 


την τροποποίηση του μεγίστου επιτρεπόμενου συντελεστή δόμη¬ 
σης σε οικισμούς της απόφασης. 5 

"Εγκριση τροποποίησης του εγκεκριμένου ρυμοτομικού σχεδίου πό¬ 
λεως Νάουσας στα Ο.Τ. Γ 142 (Πάροδος Καρανάτσιου). 

- .... 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1059599/4142/0010/18.6.91 
κοινή απόφαση των Υπουργών Εθν. Άμυνας και Οικονομι¬ 
κών. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 742 (1) 

Αναγκαστική απαλλοτρίωση έκτασης 11.871 τ.μ. στην περιοχή κοινό¬ 
τητας Λιβαδοχωρίου νήσου Λήμνου, Νομού Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/71 «περί αρμοδιό- 
τητος των Νομαρχών, προς κήρυξη αναγκαστικών τινών απαλλοτριώ¬ 
σεων». 

2. Τις διατάξεις του Νόμου ΓΣΙΣΤ/1907 και τις διατάξεις του Ν. 
4442/1929 «περί κυρώσεως του από 21 Σεπτεμβρίου 1926 Ν.Δ. περί 
Στρατιωτικών και Ναυτικών εισφορών άαι ναυλώσεων», όπως έχουν 
τροποποιηθεί. 

3. Την γνωμοδότηση του Γενικού Επιτελείου Στρατού Φ.913.1/ 
117/633966/Σ.1796/8.7.91/ΓΕΣ/ΔΙΕΥΘΥΝΣΗ ΥΠΟΔΟΜΗΣ/ 
1β, αποφασίζουμε: 

Κηρύσσουμε την αναγκαστική απαλλοτρίωση, λόγω δημόσιας ωφέ¬ 
λειας και ειδικότερα για την δημιουργία στρατιωτικών εγκαταστάσεων, 
εκΐάσεως 11.871 τ.μ. που βρίσκεται στην περιοχή κοινότητας Λιβαδο- 
χωρίου νήσου Λήμνου, Νομού Λέσβου και εμφαίνεται στο από 
15.2.1991 (Α.Κ. 1561) Κτηματολογικό Διάγραμμα και αντίστοιχο 
Πίνακα, που συντάχθηκαν από τον ΑΝΘΛΓΟ (ΜΧ) Σπ. Τριανταφύλ- 
λου, και θεωρήθηκαν από τον Δ/ντή του 4ου ΕΓ της 88 ΣΔΙ, Ζαραβέλα 
Πέτρο, ΤΧΗ (ΜΧ). - 

Στην έκταση που απαλλοτριώνεται προβάλλουν δικαιώματα κυριό¬ 
τητας οι 1) Βαμβούκης Τριαντάφυλλος, 2) Γαλημήτης Ιωάννης, κ.λπ. 

Η απαλλοτρίωση κηρύσσεται υπέρ του Δημοσίου και με δαπάνες του 
Ταμείου Εθνικής Αμύνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτηλήνη, 26 Φεβρουάριου 1992 
Ο Νομάρχης 

ΓΕΩΡΓΙΟΣ ΦΩΤΕΙΝΟΠΟΥΛΟΣ 

(2) 

Εγκριση μεταφοράς συντελεστή δόμησης ρυμοτομουμένου ακινήτου που 

βρίσκεται εντός του ρυμοτομικού σχεδίου δήμου Αγίων Αναργύρων 

(Ν. Αττικής) και ταυτόχρονης πραγματοποίησης μέρους αυτής. 

Ο ΠΡΟΕΔΡΟΣ 

ΤΗΣ'ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α' 137). 

5. Την 16799/1991 πράξη συναίνεσης ενώπιον της συμβολαιογρά¬ 
φου Πειραιώς Μαρίας Λιώτη, του Βασιλείου Καρδοπίνη ενεργούντος ως 
πληρεξουσίου αντιπροσώπου και εντολοδόχου των Γεωργίου Φλεριανού 
και Ειρήνης Ξυριδάκη, αποκλειστικών κυρίων του παρακάτω περιγρα- 
φομένου ακινήτου. 

6. Την 16798/1991 πράξη των ανωτέρω ενώπιον της ίδιας συμβο¬ 
λαιογράφου για την εκχώρηση δικαιωμάτων αποζημιώσεώς τους από 
τους παρόδιους προς το Δήμο Αγίων Αναργύρων. 

7. Την από 20.8.1991 (αριθ. πρωτ. 32905/1991) αίτηση των Δη- 
μητρίου Φλεριανού και Ξυριδάκη Ειρήνης. 

8. Την 510/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. , 

9. Την 35358/24.10.1991 απόφαση του Υπουργού Περιβάλλο¬ 
ντος Χωροταξίας και Δημοσίων Έργών για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυμοτομουμένου 
με το από 7.8.1958 Δ/γμα (Α' 115), ακινήτου (βαρυνομένου) που βρί¬ 
σκεται εντός του ρυμοτομικού σχεδίου του δήμου Αγίων Αναργύρων (Ν. 
Αττικής) και ειδικότερα επί των οδών Τροίας και Βασιλέως Αλεξάν¬ 
δρου, του οποίου την αποκλειστική κυριότητα έχουν οι παραπάνω συναι- 
νούντες στη μεταφορά του συντελεστή δόμησης Γεώργιος Φλεριανός και 
Ειρήνη Ξυριδάκη, όπως το βαρυνόμενο ακίνητο φαίνεται με στοιχεία 9, 
10, 11, 24, 25, 39, 28, 27, 30, 32, 31, 9 στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον προϊστάμενο 
της Δ/νσης Τοπογραφικών Εφαρμογών με την 4311/1992 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα μεταφοράς 
συντελεστής δόμησης: 1.150,50 τ.μ. 

β. Ποσοστό κάλυψης: 70%. 

γ. Συντελετής δόμησης της περιοχής βάσει του οποίου πραγματο¬ 
ποιείται η μεταφορά: 1,6. 


δ. Δομήσιμη επιφάνεια που αντιστοιχεί σ’ αυτό: 1.150,50 τ.μ. X 1,6 
= 1.840,80 τ.μ. 

ε. Μεταφερόμενη δομήσιμη επιφάνεια: 1.840,80 τ.μ. εκ των οποίων 
805,35 τ.μ. από ισόγειο και 1.035,45 τ.μ. από ορόψους.· 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 21.03 τ.μ. από 
το περιγραφόμενο σ’ αυτό βαρυνόμενο (ρυμοτομούμενο) ακίνητο, σε 
άλλο ακίνητο (ωφελούμενο) που βρίσκεται εντός του ρυμοτομικού σχε¬ 
δίου Δήμου Άρτας (Ν. Άρτας) και επί της οδού Δρυόπων, φερόμενο ως 
ιδιοκτησία των Σπυρίδωνος και Δημητρίου Τζαχρήστα, όπως το ωφε¬ 
λούμενο ακίνητο φαίνεται με στοιχεία ΑΒΓΔΕΖΗΘΑ στο σχετικό πρω¬ 
τότυπο διάγραμμα σε κλίμακα 1:100, που θεωρήθηκε από τον προϊστά¬ 
μενο της Δ/νσης Τοπογραφικών Εφαρμογών με την 4311/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 71,61 τ.μ. που αντιστοιχεί σε 21,03 τ.μ. 
από ορόφους του βαρυνομένου ακινήτου. 

3. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 200,11 τ.μ. 

β. Ποσοστό κάλυψης: 70%. 

γ. Συντελεστής δόμησης: 1,5578 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18,00) μέτρα. 

ε. Το κτίριο πρέπει ν’ ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
4311/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Γεωργίου Φλεριανού και Ειρήνης Ξυριδάκη για το υπολειπό- 
μενο και μη χρησιμοποιθέν εμβαδόν 805,35 τ.μ. από ισόγειο και 
1.014,42 τ.μ. από ορόφους. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΫΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 




73 ί>θ ^ 
2.-3 Αζ, μ* 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΔΥΤ ΑΤΤΙΚΗΣ 
Δ/ΝΣΗ ΠΟΛΕΟΔΟΜΙΑΣ 
ΤΜΗΜΑ β' 


• ΤΟΠΟΓΡΑΦΙΚΟ ΔΙΑΓΡΑΜΜΑ συνοδευόν την υπ'αριθ. 36/8 
ττράξη προσκυρώσεως αναλογισμού αττοξημιωσεως 
I Ανασύνταξη της 37/84 ι ιδιοκτηοιος Ελπίδας Σωτήριοι. 
Ευάγγελου Μαμαη και Γενοβεφας ΓΙατοη ευρισκόμενη 
οτόν Δήμο Αγ. Ανάργυρων εντός του Ο Τ 284 
κλ.1 200 

ΑΠΟΦΑΣΕΙΣ 

Αριθ. 98 (3) 

Τροποποίηση του ρυμοτομικού" σχεδίου Πόλεως Άργους στο Ο.Τ. Γ, 
478 και Γ. 416. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη τις διατάξεις: 

1. Του Ν. Δ/τος της 17.7.1923 όπως τροποποιήθηκε και ισχύει σή¬ 
μερα. 

2. Τις διατάξεις του Α.Ν. 314'/1968 (ΦΕΚ 47Α") όπως τροποποιή¬ 
θηκαν και συμπληρώθηκαν με το Ν.Δ. 1018/71 {ΦΕΚ 220Α") και με 
την παρ. 3 του άρθρου 34 του Ν. 1577/85 (ΦΕΚ 210Α"). 

3. Τις διατάξεις του Π.Δ. 183/1986 (ΦΕΚ 70Α") και ειδικώτερα το 
άρθρο I παρ. Ια. 

4. Το από 15.4.78 (ΦΕΚ 217Δ’/78) Δ/γμα που εγκρίνει και τρο¬ 
ποποιεί το ρυμοτικό σχέδιο Άργους και το από 4/1979 (ΦΕΚ 80Δ") 
που καθορίζει τους όρους δόμησης. 

5. Την από 17.1.91 αίτηση Δημητρίου Αν. Λιλή. 

6. Την απόφαση 62/1991 του Δημοτικού Συμβουλίου Δήμου Άρ¬ 
γους με την οποία γνωμοδοτεί ομόφωνα υπέρ της τροποποίησης του 
σχεδίου Πόλεως Άργους στην οδό Τριπόλεως μεταξύ των Ο.Τ. Γ. 478 
- Γ. 416. 

7. Την αριθ. 184/1991 μεταγενέστερη απόφαση σύμφωνα με την 
οποία ουδεμία ένσταση υποβλήθηκε. 

8. Το Π.Δ. 25/4/89 (ΦΕΚ 264Δ") που καθορίζει τους όρους δόμη¬ 
σης της περιοχής. 

9. Το τοπογραφικό διάγραμμα του Μηχ/κού Κων/νου·Δελή. 

10. Την αριθ. 51/25.10.91 απόφαση Σ.Χ.Ο.Π. Ν. Αργολίδας σύμ¬ 
φωνα με την οποία εγκρίνεται η τροποποίηση στο Ο.Τ. Γ. 478 και Γ. 
416 του ρυμ. σχεδίου Άργους με την παρατήρηση η νότια οικοδομική 
γραμμή ΑΒ να συμπίπτει με το πρόσωπο της διώροφης οικοδομής Δη¬ 
μητρίου Δελή, αποφασίζουμε: 

Εγκρίνουμε τη τροποποίηση του εγκεκριμένου σχεδίου Πόλεως Άρ¬ 
γους στο Ο.Τ. Γ.478 και Γ.416 όπως φαίνεται στο συνημμένο τοπο¬ 
γραφικό διάγραμμα του Μηχ/κού Κων/νου Δελή. 

Η ισχύς της παρούσης άρχεται από τη δημοσίευσή της, στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άργος, 20 Ιανουάριου 1992 

Η Νομάρχης 
ΑΛΕΞ. ΒΑΚΑΛΟΓΛΟΪ 

-♦- 

Αριθ. 317 

Τροποποίηση των ρυμοτομικών σχεδίων των οικισμών 
αναφορικά με τις «Κοινές Αυλές» αυτών. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και του Α.Ν. 314/1968, όπως τροπ/κε 
και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986 Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Την σχετική απόφαση του Δημ. Συμβουλίου. 

5. Την υπ’ αριθ. 9/261/26.8.91 γνωμοδότηση του Συμβουλίου 
Χ.Ο.Π. Ν. Καβάλας, αποφασίζουμε: 

Τον χαρακτηρισμό των κοινών αυλών των εγκεκριμένων σχεδίων 
των οικισμών του Νομού σε δρόμους και την ένταξή τους στο οδικό δί¬ 
κτυο των οικισμών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 14 Οκτωβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


Αριθ. ΕΠΑ 10004 (5) 

Τροποποίηση της ΤΠ/ΕΠΑ/11507/7.5.87 απόφασης Νομάρχη Σερ¬ 
ρών, ως προς την τροποποίηση του ελάχιστου εμβαδού αρτιότητας 
στον οικισμό Λιθότοπου, Επαρχίας Σερρών και ως προς την τροπο¬ 
ποίηση του μεγίστου επιτρεπόμενου συντελεστή δόμησης σε οικι¬ 
σμούς της απόφασης. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Π.Δ/τος 24.4.1985 (ΦΕΚ 181/Δ), όπως αυτό 
τροποποιήθηκε με το από 14.2.87 Π.Δ/γμα (ΦΕΚ 133Δ) και το από 
25.4.89 Π.Δ/γμα (ΦΕΚ 293 Δ). 

2. Την ΤΠ/ΕΠΑ/11507/7.5.87 (ΦΕΚ 581 Δ) απόφαση Νομάρχη 
Σερρών «Κατηγοριοποίηση, καθορισμός ορίων και όρων δόμησης οικι¬ 
σμών της Επαρχίας Σιντικής Ν. Σερρών ΑΓΓΙΣΤΡΟ, ΑΜΜΟΥΔΙΑ, 
ΓΕΦΥΡΟΥΔΙ, ΓΟΝΙΜΟ, ΛΙΜΝΟΧΩΡΙ, ΠΡΟΜΑΧΩΝΑΣ, ΧΟΡ- 
ΤΕΡΟ, ΠΛΑΤΑΝΑΚΙΑ, ΣΤΡΥΜΟΝΟΧΩΡΙ, ΚΕΡΚΙΝΗ, της Επαρ¬ 
χίας Σερρών ΛΙΘΟΤΟΠΟΣ και ΣΙΜΩΝ». 

3. Τις διατάξεις του Α.Ν. 314/1968 (ΦΕΚ 47/Α), όπως αυτές τρο¬ 
ποποιήθηκαν και συμπληρώθηκαν με τις διατάξεις του Ν. Δ/τος 
1018/71 (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ 210/Α). 

4. Την υπ’ αριθ. 13/1991 απόφαση του κοινοτικού συμβουλίου Λι¬ 
θότοπου. 

5. Την υπ’ αριθ. 150/6.12.1991 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

1. Εγκρίνεται η τροποποίηση της παρ. 3.2.1. της ΤΠ/ΕΠΑ/ 
11507/7.5.87 (ΦΕΚ 581 Δ) απόφασης Νομάρχη Σερρών όπως πα¬ 
ρακάτω: 

3.2.1. Καθορίζουμε την αρτιότητα των οικοπέδων που περιλαμβά¬ 
νονται στα όρια του εγκεκριμένου ρυμοτομικού σχεδίου των οικισμών 
«ΑΓΓΙΣΤΡΟ», «ΑΜΜΟΥΔΙΑ», «ΓΕΦΥΡΟΥΔΙ», «ΠΛΑΤΑΝΑΚΙΑ», 
«ΧΟΡΤΕΡΟ», «ΣΤΡΥΜΟΝΟΧΩΡΙ» σε 500 τ.μ. 

Καθορίζουμε την αρτιότητα των οικοπέδων που περιλαμβάνονται 
στα όρια του εγκεκριμένου ρυμοτομικού σχεδίου του οικισμού «ΛΙΘΟ- 
ΤΟΠΟΣ» σε 400 τ.μ.. 

Κατά τα λοιπά ιχύει το 3.1.1. 

2. Την τροποποίηση του τέταρτου εδαφίου της παρ. 3.1.1 της παρα¬ 
πάνω απόφασης, που αφορά τον συντελεστή δόμησης, όπως παρακάτω: 

Ο συντελεστής δόμησης των οικοπέδων κλιμακώνεται προοδευτικά 
και ανάλογα με την επιφάνεια του οιπέδου ως εξής: 

- Για τα πρώτα 100 τ.μ. επιφάνειας του οικοπέδου, ο συντελεστής 
δόμησης ορίζεται σε 1,60. 

- Για τα επόμενα 100 τ.μ. επιφάνειας του οικοπέδου, ο συντελεστής 
δόμησης ορίζεται σε 0,80. 

- Για το πέρα των 200 τ.μ,. επιφάνειας του οικοπέδου ο συντελεστής 
δόμησης ορίζεται σε 0,60. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως, έχοντας ισχύ από την δημοσίευσή της. 

Σέρρες, 29 Ιανουάριου 1992 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

Αριθ. 4517/6.2,92 (6) 

Έγκριση τροποποίησης του εγκεκριμένου ρυμοτομικού σχεδίου πόλεως 
Νάουσας στα Ο.Τ. Γ 142 (Πάροδος Καρανάτσιου). 

ΤΟ ΔΗΜΟΤΙΚΟ ΣΥΜΒΟΥΛΙΟ ΝΑΟΥΣΑΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος (ΦΕΚ 228/Α’/ 
16.8.1923) «περί σχεδίων πόλεων κ.λπ.» όπως μεταγενέστερα τροπο¬ 
ποιήθηκε, καθώς και τις λοιπές ισχύουσες σχετικές διατάξεις. 

2. Το Π. Δ/γμα της 10.7.1986 (ΦΕΚ 878/Δ/29.9.1986) που 
αφορά την έγκριση της πολεοδομικής μελέτης του Δήμου Νάουσας. 

3. Το Π. Δ/γμα της 30.4.1987 (ΦΕΚ 391/Δ/13.5.1987) 
«έγκριση τροποποιήσεων εγκεκριμένου σχεδίου πόλεως με απόφαση του 
Δημοτικού Συμβουλίου του Δήμου Νάουσας». 

4. Την με αριθμ. Γ4δ/15883/1903/8.2.1988 απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Την σχετική εισήγηση της Διεύθυνσης Τεχνικών Υπηρεσιών του 
Δήμου Νάουσας. 


(4) 

Ν. Καβάλας 

6. Την μβ αριθμ. 243/90 απόφαση του Δημοτικού Συμβουλίου Νά¬ 
ουσας με την οποία προεγκρίθηκε η τροποποίηση αυτή. 

7. Το πρακτικό της συνεδρίασης της 26.9.1991 του Συμβουλίου 
Χ.Ο.Π. Ν. Ημαθίας, αποφασίζει: 

Εγκρίνει την τροποποίηση του εγκεκριμένου ρυμοτομικού σχεδίου 
της πόλης Νάουσας στο Ο.Τ. Γ 142 (πάροδος Καρανάτσου) όπως ειδι¬ 
κότερα εμφανίζεται στο σχετικό τοπογραφικό διάγραμμα που συνοδεύει 
την απόφαση αυτή. 

Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την ημέρα της δημοσίευσης. 

Την απόφαση αυτή συνοδεύει διάγραμμα σε κλίμακα 1:2000 αντί¬ 
γραφο του οποίου, μετά τη δημοσίευση της απόφασης στο Φ.Ε.Κ. να 


αναρτηθεί για δεκαπέντε (15) ημέρες σε εμφανές σημείο του Δημαρχια¬ 
κού Καταστήματος. 

Νάουσα, 25 Δεκεμβρίου 1991 
Ο Πρόεδρος 

ΑΝΑΣΤ. ΜΠΟΡΔΑΝΟΣ 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στο ΦΕΚ 571/7.8.91 (τ.Δ') στο οποίο δημοσιεύθηκε η 1059599/ 
4142/0010/18.6.91 κοινή Υπουργική απόφαση, σχετικά με την ανα¬ 
γκαστική απαλλοτρίωση έκτασης στην περιοχή «ΠΑΝΑΓΙΑ» της Κοι¬ 
νότητας Αντιμάχειας νήσου Κώ, για την κάλυψη Αρδευτικών αναγκών 
γίνεται η εξής - διόρθωση: 

Το διατακτικό της απόφασης συμπληρώνεται η παραληφθείσα φράση 
«Η απαλλωτρίωση κηρύσσεται υπέρ του Δημοσίου και με δαπάνη του 
Ταμείου Εθνικής Αμύνης». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


